17/04/2013 | Administración LocalMunicipal
Miño
Notificación de resolución a Grupo Bankcredito, SL (Grupo Sanmior, SL)

Intentada a notificación ao interesado o día 27.03.2013 no último domicilio coñecido, sen que se puidera practicar a mesma por ser devolta pola oficina de correos, sen ser posible a súa realización por causas non imputables á Administración, de conformidade co disposto nos artigos 58 y 59.5º de la Lei 30/1992, de 26 de novembro, de réxime xurídico das administracións públicas e do procedemento administrativo común, modificada pola Lei 4/1999, notifícase a GRUPO BANKCREDITO S. L. (GRUPO SANMIOR S. L.), mediante a publicación do presente anuncio no Taboleiro de Edictos do Concello no seu último domicilio e no BOP, a Resolución de Alcaldía de data 22 de marzo de 2013, ditada polo Alcalde de Miño, cuxo tenor literal é o seguinte: RESULTANDO que, en data 11.04.2008 (r. e. nº 2571) a empresa Grupo Bankcredito – Grupo Sanmior, titulares da licenza de obra de construcción de edificio de vivendas emprazado na rúa Ribeira con nº de expediente 109/06 (2006/li004/000025), solicitan informe dos técnicos municipais en relación ao estado do perímetro de dita obra. RESULTANDO que, en data 6.06.2008 (r. e. nº 2461) remítese, a empresa Grupo Bankcredito – Grupo Sanmior, o informe técnico municipal no que se indica a existencia de despechamentos causados na vía pública a consecuencia das obras de construcción de edificio emprazado na rúa Ribeira con nº de expediente 109/06 (2006/li004/000025) e a necesidade de que leven a cabo as obras de reparación necesarias antes de finalizala obra, sendo imprescindible que se manteña accesible, libre de obstáculos e limpos os viais públicos de xeito que poidan manter o seu correcto servicio a peóns e vehículos. RESULTANDO que, en data 13.04.2009 (r. e. nº 2628) a Comunidade de Propietarios da rúa Ribeira nº4 presentou escrito solicitando que se repuxeran os danos na beirarrúa e estrada ocasionados polas obras de construcción de edificio emprazado na rúa Ribeira con nº de expediente 109/06 (2006/li004/000025) efectuadas pola empresa Grupo Bankcredito – Grupo Sanmior. RESULTANDO que, en data 18.01.2010 se autoriza as modificacións do proxecto modificado de reformado de básico e de execución da licenza 109/06 (2006/li004/000025). RESULTANDO que, en data 13.02.2013 pola Arquitecta Técnica Municipal emítese informe técnico no que se sinala a necesidade de proceder ao arranxo dos despechamentos existentes na vía pública causados pola empresa Grupo Bankcrédito-Grupo Sanmior. RESULTANDO que, de conformidade cos datos que obran no expediente administrativo os danos ocasionados na vía pública foron consecuencia das obras de construcción de edificio de vivendas por Grupo Bankcrédito-Grupo Sanmior. RESULTANDO que, segundo o art.9 e 199 da Lei 9/2002 é obriga dos propietarios de toda clase de terreos o mantelos en condicións de funcionalidade, seguridade, salubridade, ornato público e habitabilidade segundo o seu destino. CONSIDERANDO que segundo o disposto no artigo 9.1. b) da Lei 9/2002, de 30 de decembro: “os propietarios de toda clase de terreos, construcións, edificios e instalacións deberán (.) mantelos en condicións de funcionalidade, seguridade, salubridade, ornato público e habitabilidade según o seu destino, e de acordo ás normas de protección do medio ambiente, do patrimonio histórico de da rehabilitación”. CONSIDERANDO, na mesma liña, o disposto o artigo 199 do mesmo corpo legal, referido ao deber de conservación e ordes de execución, segundo o cal: 1. Os propietarios de toda clase de terreos, urbanizacións de iniciativa particular, edificacións e carteis deberán mantelos nas condicións establecidas no artigo 9 da presente lei.2. Os Concellos ordenarán, de oficio ou a instancia de calquera interesado, mediante o correspondente expediente e previa audiencia dos interesados, a execución das obras necesarias para conservar aquelas condicións, con indicación do prazo de realización. Cando a entidade das obras o requira, o Concello esixirá ao obrigado a solicitude de licenza acompañada do proxecto técnico correspondente.3. Tamén poderán ordear as obras necesarias para adaptar as edificacións e construccións ao entorno, consonte ao establecido no artigo 104 da presente Lei, tales como acabado, conservación, renovación ou reforma das fachadas ou espazos visibles dende a vía pública, limpeza e valado de terreos edificables, e retirada de carteis ou outros elementos impropios dos inmobles. As obras executaranse a custa dos propietarios que estivesen dentro do límite do deber de conservación que lles corresponde, e con cargo aos fondos da entidade que a ordene cando a sobrepase para obter melloras de interese xeral.4. En caso de incumprimento da orde de execución de obras, a Administración Municipal procederá á execución subsidiaria da mesma ou á execución forzosa mediante a imposición de multas coercitivas de 300 a 6.000 euros, reiterables ata lograr a execución das obras ordeadas.” CONSIDERANDO o informe da Arquitecta Técnica Municipal emitido en data 13.02.2013, no que se sinala: En contestación as protestas veciñais e tras remitirlles por escrito o 6/06/2008 a empresa Grupo Bankcredito – Grupo Sanmior os despechamentos causados na vía pública a consecuencia das obras de construcción de edificio de vivendas emprazado na rúa Ribeira con nº de expediente 109/06 (2006/li004/000025), emítese o seguinte informe técnico: Nas condicións de licenza nº de expediente 109/06 (2006/li004/000025) establecese unha fianza de 9.400 euros, co fin de asegurar que se levan a cabo as obras de urbanización, conexión as redes municipais e reparación dos posibles despechamentos causados na vía pública. As obras de urbanización atópanse executadas e non foron arranxados os despechamentos causados na beirarrúa emprazada na rúa Ribeira enfronte o edificio de vivendas con nº de expediente 109/06 (2006/li004/000025). Atópanse a beirarrúa moi deteriorada, estando o bordo e as baldosas rotas, así como a existencia de afundimentos nunha superficie de 47 m². Polo que as obras a realizan son a reposición de 47 m² de beirarrúa na rúa Ribeira, enfronte ao edificio de vivendas con nº de expediente 109/06 (2006/li004/000025). Para realizar ditas obras non se precisa proxecto técnico e establecese un prazo para a realización das obras de 30 días.” CONSIDERANDO o informe - Proposta do Asesor Xurídico do Concello de data 01.03.2013, no que se conclúe o seguinte: “Como se indica pola Arquitecta Técnica Municipal nas condicións da licenza de obra, estableceuse unha fianza de 9.400€ para responder de posibles despechamentos causados na vía pública. De conformidade co indicado no informe técnico deberá requirirse ós interesados para que procedan a adoptar as medidas indicadas no devandito informe técnico, a efectos de que procedan a reposición de 47 m2 de beirarrúa na rúa Ribeira. De conformidade co disposto no art.84 da Lei 30/92 así como nos arts.199 da Lei 9/2002, antes de dictar a resolución que proceda deberá concederse un prazo de audiencia aos interesados de entre 10 e quince días. VISTA a normativa citada e demais de legal e pertinente aplicación. PRIMEIRO.- Incoar expediente de orde de execución contra GRUPO BANKCREDITO –GRUPO SANMIOR, en relación cos despechamentos causados na Rúa Ribeira como consecuencia da execución das obras de construcción de edificio para vivendas na devandita rúa, expediente nº 2006/LI004/000025), por incumprimento das obrigas previstas nos artigos 9 e 199 da LOUGA, debendo de proceder a reposición de 47 m2 de beirarrúa na Rúa Ribeira, enfronte ao edificio de vivendas con expediente (2006/LI004/000025, no prazo máximo de trinta (30) días, segundo se indica no informe da Arquitecta Técnica Municipal de data 13.02.2013 SEGUNDO.- Conceder a GRUPO BANKCREDITO –GRUPO SANMIOR un prazo de audiencia de dez días hábiles (10) a contares desde o seguinte á recepción da notificación, poñéndolles a tal efecto de manifesto o expediente, para que alegue e presente os documentos e xustificacións que estimen pertinentes ó seu dereito, interrompéndose neste caso os prazos indicados no apartado anterior. A tales efectos, poderán consultar o expediente administrativo instruído e obter as copias que estime oportunas a efectos dunha maior defensa dos seus intereses, de conformidade co previsto no artigo 39 da LRXAP. TERCEIRO.- Notificar a Resolución que se dite aos interesados, con expresión dos recursos pertinentes.” CONSIDERANDO que, á vista do informado pola Arquitecta Técnica Municipal, por parte Grupo Bankcrédito-Grupo Sanmior, se están a incumprir co disposto nos art.9.1 e 199 da Lei 9/02, de 30 de decembro (LOUGA). CONSIDERANDO, non obstante ó anterior, que de conformidade co disposto no art.84 da Lei 30/92 así como no art.199 da Lei 9/02, antes de ditar a resolución que proceda hase conceder un prazo de audiencia aos interesados de entre 10 e quince días. Visto canto antecede, esta Concellería de Goberno, en virtude da delegación conferida por Resolución de Alcaldía nº 36/2013 (24/01/2013) e en uso das atribucións que lle confire o ordenamento xurídico, pola presente, PRIMEIRO.- Incoar expediente de orde de execución contra GRUPO BANKCREDITO –GRUPO SANMIOR, en relación cos despechamentos causados na Rúa Ribeira como consecuencia da execución das obras de construción de edificio para vivendas na devandita rúa, expediente nº 2006/LI004/000025), por incumprimento das obrigas previstas nos artigos 9 e 199 da LOUGA, debendo de proceder a reposición de 47 m2 de beirarrúa na Rúa Ribeira, enfronte ao edificio de vivendas con expediente (2006/LI004/000025, no prazo máximo de trinta (30) días, segundo se indica no informe da Arquitecta Técnica Municipal de data 13.02.2013 SEGUNDO.- Conceder a GRUPO BANKCREDITO –GRUPO SANMIOR un prazo de audiencia de dez días hábiles (10) a contares desde o seguinte á recepción da notificación, poñéndolles a tal efecto de manifesto o expediente, para que alegue e presente os documentos e xustificacións que estimen pertinentes ó seu dereito, interrompéndose neste caso os prazos indicados no apartado anterior. A tales efectos, poderán consultar o expediente administrativo instruído e obter as copias que estime oportunas a efectos dunha maior defensa dos seus intereses, de conformidade co previsto no artigo 39 da LRXAP. TERCEIRO.- Notificar a Resolución que se dite aos interesados, con expresión dos recursos pertinentes. O que lle comunico, facéndolle saber que a presente resolución non esgota a vía administrativa por tratarse dun acto de trámite e que contra este non procede interpoñer recurso ningún, sen prexuízo do disposto no art.107.1 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 7/1999, do 13 de xaneiro. Miño, 9 de abril de 2013 A secretaria Asdo.: Alejandra Rodríguez Menéndez.